राष्ट्रिय स्क्वास सुरु
पाँचौं धनलक्ष्मी स्मृति राष्ट्रिय स्क्वास प्रतियोगिता आइतबार सुरु भएको छ । नेपाल स्क्वास र्‍याकेट्स संघको आयोजनामा सुरु प्रतियोगिताको पहिलो दिन राजेन्द्र शाक्य, रिसभ चुरिवाल, प्रयाग जोशी, निशान्त अग्रवाल, धीर पुन, राजकुमार श्रेष्ठ र रत्नकाजी शाक्य जित हात पारेर दोस्रो चरणमा पुगेका छन् ।
काठमाडौँ — पाँचौं धनलक्ष्मी स्मृति राष्ट्रिय स्क्वास प्रतियोगिता आइतबार सुरु भएको छ । नेपाल स्क्वास र्‍याकेट्स संघको आयोजनामा सुरु प्रतियोगिताको पहिलो दिन राजेन्द्र शाक्य, रिसभ चुरिवाल, प्रयाग जोशी, निशान्त अग्रवाल, धीर पुन, राजकुमार श्रेष्ठ र रत्नकाजी शाक्य जित हात पारेर दोस्रो चरणमा पुगेका छन् ।तस्बिर : ग्राफिक आर्ट्सरिसभले शैलश अमात्यलाई सजिलै ११–०, ११–२ र ११–७ को सोझो सेटमा हराए । धीरुले अजितकेशर सिंहलाई ११–५, ११–५, ११–६ ले र रत्नकाजीले जुनिल शाक्यलाई ११–४, ११–२, ११–३ को सिधा सेटमा पराजित गरेर प्रिक्वाटरफाइनलको यात्रा तय गरे । निशान्तले अजय सिंहको चुनौतीलाई पन्छाए । प्रयाग र राजकुमारले भने पहिलो चरण पार गर्न प्रतिस्पर्धात्मक पाँच सेट खेल्नुपर्‍यो । प्रयागले ऋद्धि शाक्यलाई ९–११, ११–३, ९–११, ११–५ र ११–८ ले र राजकुमारले राज महर्जनविरुद्ध ४–११, ९–११, ११–९, ११–४ र ११–७ को जित हात पारे । पुरुष एकलमा शीर्ष चार वरीयताप्राप्त खेलाडीलाई पहिलो चरणमा बाई दिइएको छ ।मास्टर्स एकलमा सुरेश शाक्य, मधुलाल मास्के, अजयकेशर सिंह, इन्द्रबहादुर र प्रेम सिंहले आआफ्नो खेल जितेर पहिलो चरण पार गरे । सुरशेले अनिल वज्राचार्यलाई ८–११, ११–६, ११–८, ११–५ र मधुलालले किरण श्रेष्ठलाई रोमाञ्चक पाँच सेटको खेलमा ५–११, १०–१२, १३–११, ११–४, ११–३ ले हराए । अजयकेशरले महेन्द्र वैद्यलाई ११–८, ११–९, ६–११, ६–११ र ११–७ ले पराजित गरे । इन्द्रबहादुरले रत्न महर्जनलाई ११–२, ११–४ र ११–६ तथा प्रेमले जितेन्द्र जोशीलाई ११–८, ११–२, १०–१२ र ११–२ ले हराएर दोस्रो चरणमा पुगे ।